На основу члана 25. став 1. тачка 4) Закона о локалним изборима („Службени гласник РС“, бр.14/22), чл.161-168. Закона о избору народних посланика („Службени гласник РС“, бр.14/22) и члана 9. става 1. тачка 4. Пословника о раду изборне комисије („Службени лист 3/2022),

Изборна комисија, на седници, одржаној 27. априла 2024. године, доноси

**О Д Л У К У**

**О НАЗИВУ И ИЗГЛЕДУ ОБРАЗАЦА ЗА ПОДНОШЕЊЕ**

**ПРИЈАВА ЗА ПОСМАТРАЊЕ РАДА ОРГАНА ЗА СПРОВОЂЕЊЕ**

**ИЗБОРА ЗА ОДБОРНИКЕ СКУПШТИНЕ ОПШТИНЕ КОВИН**

**РАСПИСАНИХ ЗА 2. ЈУН 2024. ГОДИНЕ**

**Члан 1.**

 Овом одлуком прописује се назив и изглед образаца за посматрање рада органа за спровођење избора за одборнике Скупштине општине Ковин, расписаних за 2. јун 2024. године (Изборне комисије и бирачких одбора).

**Члан 2.**

 (1) За пријављивање домаћег посматрача (удружења регистрована у Републици Србији чији се циљеви остварују у области избора) прописују се следећи обрасци:

 1) Пријава домаћег посматрача за посматрање рада органа за спровођење избора за одборнике Скупштине општине Ковин расписаних за 2. јун 2024. године – Образац ИКК-ДП-1/24;

 2) Списак представника домаћег посматрача који се пријављују за акредитацију за посматрање рада органа за спровођење избора за одборнике Скупштине општине Ковин расписаних за 2. јун 2024. годину – Образац ИКК-ДП-2/24.

(2) За пријављивање страног посматрача (међународне и стране организације и удружења) и за пријављивање стране државе за посматрача, прописују се следећи обрасци:

 1) Пријава страног посматрача за праћење рада органа за спровођење избора за одборнике Скупштине општине Ковин расписаних за 2. јун 2024. године – Образац ИКК-СП-1/24;

 2) Списак представника страног посматрача који се пријављују за акредитацију за праћење рада органа за спровођење избора за одборнике Скупштине општине Ковин расписаних за 2. јун 2024. године – Образац ИКК-СП-2/24.

Обрасци прописани ставом 1. и 2. овог члана, налазе се у прилогу ове Одлуке и њен су саставни део.

**Члан 3.**

Обрасци из члана 2. став 2. ове одлуке биће преведени на енглески језик и као такви стављени на располагање заинтересованим међународним и страним организацијама и удружењима и представницима страних држава путем веб-презентације Републичке изборне комисије и општине Ковин.

**Члан 4.**

(1) Ова одлука се објављује на веб-презентацији Републичке изборне комисије и општине Ковин.

(2) Ова одлука ступа на снагу даном објављивања.

 Број: 013-1/2024-3-I

У Ковну, 27. априла 2024. године

 **ИЗБОРНА КОМИСИЈА КОВИН**

 ПРЕДСЕДНИК

Татјана Раденковић Јакшић, дипл.правник